b'\n_START_ARTICLE_\nFakhreddine Ben Youssef\n_START_SECTION_\nSeurajoukkueura\n_START_PARAGRAPH_\nBen Youssef aloitti seurauransa p\xc3\xa4\xc3\xa4sarjassa kaudella 2011\xe2\x80\x932012 CS Sfaxienin riveiss\xc3\xa4. H\xc3\xa4n teki avauskaudellaan kolme maalia. Ben Youssef juhli Tunisian mestaruutta kaudella 2012\xe2\x80\x932013._NEWLINE_Tammikuussa 2015 Ben Youssef siirtyi kolmenvuoden sopimuksella FC Metzin riveihin. H\xc3\xa4n pelasi kuitenkin kuusi ottelua ja j\xc3\xa4tti seuran hein\xc3\xa4kuussa 2015.\n_START_SECTION_\nEsperance\n_START_PARAGRAPH_\nBen Youssef palasi lyhyen ajan sis\xc3\xa4ll\xc3\xa4 takaisin Tunisiaan ja Esp\xc3\xa9rancen riveihin hein\xc3\xa4kuussa 2015. H\xc3\xa4n saavutti heti menestyst\xc3\xa4 voittamalla kauden p\xc3\xa4\xc3\xa4tteeksi Tunisian cupin toisen kerran urallaan. P\xc3\xa4\xc3\xa4sarjassa Esp\xc3\xa9rance sijoittui toiseksi ja Ben Youssef onnistui maalinteossa kahdeksan kertaa ollen maalitilaston viides ja Esp\xc3\xa9rancen kolmanneksi paras maalintekij\xc3\xa4. Kaudella 2016\xe2\x80\x932017 Ben Youssef teki viisi maalia kymmeness\xc3\xa4 peliss\xc3\xa4 ja juhli kauden p\xc3\xa4\xc3\xa4tteeksi Tunisian mestaruutta. H\xc3\xa4n aloitti viel\xc3\xa4 kauden 2017\xe2\x80\x932018 Esp\xc3\xa9rancen riveiss\xc3\xa4 tehden kauden alkupuolella nelj\xc3\xa4 maalia 12 pelaamassaan sarjaottelussa. H\xc3\xa4n siirtyi kesken kauden tammikuussa 2018 Saudi-Arabiaan.\n_START_SECTION_\nEttifaq\n_START_PARAGRAPH_\nTammikuussa 2018 Ben Youssef siirtyi Ettifaq FC:hen. H\xc3\xa4n pelasi avauskaudellaan kahden ottelua, joissa h\xc3\xa4n teki nelj\xc3\xa4 maalia. Joukkue sijoittui kauden p\xc3\xa4\xc3\xa4tytty\xc3\xa4 nelj\xc3\xa4nneksi.\n_START_SECTION_\nMaajoukkueura\n_START_PARAGRAPH_\nBen Youssef pelasi ensimm\xc3\xa4isen maaottelunsa Egypti\xc3\xa4 vastaan 16. lokakuuta 2012. Ja teki avausmaalinsa maajoukkueessa toisessa ottelussaan Irakia vastaan._NEWLINE_Ben Youssef valittiin vuoden 2013 Afrikan-mestaruuskisoihin, jossa h\xc3\xa4n pelasi vaihtopelaajan roolissa. Tunisian kisat p\xc3\xa4\xc3\xa4ttyiv\xc3\xa4t alkulohkoon._NEWLINE_Kes\xc3\xa4kuussa 2018 Ben Youssef valittiin Tunisian maajoukkueeseen 2018 MM-kilpailuihin Ven\xc3\xa4j\xc3\xa4lle. H\xc3\xa4n pelasi Tunisian kaikissa kolmessa lohko-ottelussa. Maalinteossa Ben Youssef onnistui kerran viimeisess\xc3\xa4 ottelussa Panamaa vastaan.'